Diari Oficial de la Generalitat Valenciana


Sumari del DOGV 241, del 01-04-1985 (1985/804099)

ORDRE de 26 de març de 1985, de la Conselleria d'Economia i Hisenda, per la qual s'aproven els models de declaració i es determina la forma de pagament de l'impost i el recàrrec sobre el joc, creats per la Llei 1/1985, de 23 de febrer.
-------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1985/03/26/(2)/dof/vci/html**

### Dades del document

Número de DOGV
:   241

Data del DOGV
:   01-04-1985

Secció del DOGV
:   DISPOSICIONS GENERALS

Número del document
:   1985/804099


Data del document
:   26-03-1985

Organisme emissor
:   Conselleria d'Economia i Hisenda

Tipus de document
:   Ordre

Correcció d'errades

Anàlisi jurídica

Ordre de 26 de març de 1985, de la Conselleria d'Economia i Hisenda, per la qual s'aproven els models de declaració i es determina la forma de pagament de l'impost i el recàrrec sobre el joc, creats per la Llei 1/1985, de 23 de febrer.  
Per Llei 1/85, de 23 de febrer, les Corts Valencianes aproven la tributació sobre joc d'atzar.   
La Llei de tributació sobre jocs d'atzar inclou el mandat en virtut del qual aquesta Conselleria aprovarà el model de declaració i la forma de pagament de l'impost sobre el bingo, a més del recàrrec que grava les quotes sobre màquines recreatives i quotes acreditades en el joc de casinos.   
La Llei 30/1983, de 28 de desembre, reguladora de la cessió de tributs de l'Estat a les Comunitats Autònomes cedeix, entre altres, les taxes i altres exaccions sobre el joc, segons l'article 1, 2, a).   
L'article 13 de la Llei de cessió de tributs estableix, en relació amb la cessió de les taxes fiscals sobre el joc que són competència en matèria d'Hisenda, la realització dels actes de tràmit i liquidació, la publicitat i la informació al públic de les obligacions tributàries i la forma de compliment, així com, en general, a dictar les normes necessàries per a la gestió dels tributs.   
D'altra banda, l'article 3.r de la Llei de cessió estableix que els tributs el rendiment dels quals és cedit, es regiran per la Llei General Tributària, els convenis internacionals, la llei pròpia de cada tribut, els reglaments dictats per a desplegament de la Llei General Tributària i altres disposicions de caràcter general, i determina que les normes que dicten les Comunitats Autònomes no produirà efectes si no s'ajusta al que estableixen les normes estatals.   
La Llei 37/83, de 28 de desembre, regulà la cessió de tributs a la Comunitat Autònoma Valenciana en els termes i condicions de la Llei de cessió 30/1983, de 28 de desembre.   
En virtut de les consideracions precedents, coordinant les facultats de la Llei de cessió de tributs en matèria d'Hisenda, especialment les que regula en l'article 13, amb la Llei de la Generalitat Valenciana 1/1985, de 23 de febrer, i la finalitat d'aquesta, que amb una temporalitat que abasta de l'1 d'abril al 31 de desembre amb la finalitat, en cooperació amb l'Administració central de l'Estat, de recaptar fons per a mitigar els danys causats per les gelades al camp del territori valencià, sosteniment principal de la nostra economia i pilar de l'economia espanyola, digna, per tant, de recórrer a una reparació urgent d'aquesta Conselleria davant de qualsevol dany atemptatori, fent ús de les facultats que em són conferides en matèria d'Hisenda, ordene:   
Article 1.r  
El recàrrec aplicable a les quotes meritades per la taxa fiscal. que grava els jocs als casinos del 10% serà exaccionada juntament amb la taxa fiscal per les quotes meritades al segon, tercer i quart trimestres de 1985, en el període de l'article 20 del Reglament General de Recaptació i segons el model que aprova aquesta Conselleria d'Economia i Hisenda.   
Article 2.n  
El recàrrec del 10% sobre les màquines o aparells automàtics aptes per a la realització de jocs d'atzar; amb autorització obtinguda a partir de l'1 d'abril i abans del 30 de juny de 1985, serà girat sobre la taxa estatal íntegra, i caldrà presentar declaració - liquidació abans del 20 de juliol de 1985 i ingressar-lo mitjançant qualsevol dels procediments establerts pel Reglament General de Recaptació i disposicions complementàries.   
Tractant-se se màquines autoritzades a partir de l'1 de juliol, el recàrrec que es girarà sobre el 50 % de la taxa estatal serà ingressat durant els primers vint dies naturals del mes de setembre fent servir el model d'ingrés que figura en l'Annex II de l'Ordre Ministerial de 21 de desembre de 1984, que caldrà adreçar al Servei Territorial d'aquesta Conselleria d'Economia i Hisenda on s'haja adreçat la declaració - liquidació de l'Annex I de l'Ordre Ministerial d'Economia i Hisenda de 21 de desembre de 1984 (BOE de 27 de desembre de 1984).   
Article 3.r  
Establert el 5 % de gravamen sobre la pràctica del joc del bingo als locals autoritzats amb valor facial fixat per l'Ordre Ministerial de 13 de novembre de 1981, i tenint en compte les Ordres Ministerials de 14 de novembre de 1984 i 12 de febrer de 1985 i la normativa de general aplicació, sense variació del valor de les distintes classes de cartons, de 100, 200, 500 i 1.000 ptes. i 150 ptes., pendent de la vigència; es considerarà que els distints valors inclouen la base imposable de la taxa fiscal cedida en aquesta Comunitat i l'impost creat per aquesta, de forma tal que. per cada classe de cartó, s'inclouen els valors següents:  
 Valor a efectes Valor Impost  
 Taxa Fiscal Generalitat  
Cartó 100 Ptes. 95,2381 4,7619  
Cartó 150 Ptes. 142,85265 7,14785  
Cartó 200 Ptes. 190,4762 9,5238  
Cartó 500 Ptes. 476,1905 23,8095  
Cartó 1.000 Ptes. 952,3810 46,6190  
Article 4.t   
Conseqüentment, la Taxa Fiscal del 20 % establerta pel Reial Decret 467/1983, de 16 de febrer, en girar sobre el valor 95,2381, serà del 19,04308 %, equivalent al 20%.   
Article 5.è  
El tipus del 5 % de l'Impost de la Generalitat, en girar-se sobre el 95,2381, serà de 4,76017, equivalent al 5 % anterior.   
Article 6.è  
E1 70 % de premis; en girar sobre el valor de 95,2381 %, serà el 66,66966 %, sent el 10 % de benefici de les persones o entitats titulars d'autorització administrativa per explotar el joc i, si s'escau, les Societats de serveis que tinguen a càrrec la gestió d'aquests, el 9,52492 %.   
Atés que, en aplicar el percentatge de premis, s'han de produir fraccions de pesseta, hom utilitzarà com a formula d'arrodoniment la següent: Quant la fracció siga de 50 cèntims o inferior, s'arrodonirà per defecte; en canvi, se és superior a 50 s'arrodonirà per excés.   
Article 7.é  
Les persones o entitats autoritzades administrativament per explotar el joc a sales de Bingo, quant als subministraments de cartons anteriors a l'1 d'abril de 1985 i utilitzats després de la data esmentada; estaran obligades a presentar i ingressar una declaració- liquidació, segons els models aprovats per aquesta Ordre i només s'esgoten aquells subministraments, que en tot cas serà abans del 30 d'abril, que incloga el 4,7619 % sobre els valors dels cartons esmentats. D'aquesta quantitat hom deduirà la part de la Taxa sobre el joc corresponent a la minoració en el valor a efectes de la Taxa Fiscal, és a dir, el 20 % sobre 4,7619, o siga, 0,9523.   
Article 8.è  
L'Impost del 5 % de la Generalitat Valenciana sobre el joc del Bingo s'exaccionarà: a) Conjuntament amb la Taxa Fiscal quan els tributs siguen objecte d'ajornament de pagament a sol·licitud dels interessats, degudament garantit mitjançant aval bancari; b) mitjançant declaració - liquidació independent de la Taxa Fiscal a presentar i ingressar pel subjecte passiu substituí del contribuent durant la darrera desena dels mesos de maig, agost octubre i desembre de 1985, si no foren ajornades les quotes de la Taxa i Impost a sol·licitud del subjecte passiu.   
Les declaracions - liquidacions a presentar inclouran l'Impost acreditat en els subministraments de cartons produïts en els mesos immediats anteriors. La manca de pagament de l'Impost determinarà la suspensió del subministrament de cartons sol·licitats amb posterioritat de l'acreditació no satisfeta.   
Article 9.é  
Queden aprovats els models de declaració - liquidació del recàrrec que gira sobre les màquines recreatives, casinos (els oficials per a exacció de la taxa amb l'addició del recàrrec) i Impost sobre el Bingo, que es publiquen en els annexos I, II i III d'aquesta Ordre, i la Direcció General de Tributs dictarà les normes necessàries per a l'adaptació d'aquesta Ordre.   
Article 10  
De les quantitats a ingressar per l'Impost del Bingo, hom deduirà en tot cas el preu de cobrament que s'aprove per Decret del Consell.   
València, 26 de març de 1985.   
El Conseller d'Economia i Hisenda,  
ANTONI BIRLANGA I CASANOVA  
Veure imatge


Còpia Permalink ELI